cyanic-selkie/wikianc huggingface dataset:
Alexander Flaata
Alexander Rønningsdalen Flaata (født 1. februar 1976) er en norsk klinisk psykolog. Flaata ble utdannet cand.psychol. ved Universitetet i Oslo i 2006, og ble spesialist i klinisk voksenpsykologi i 2013. Fra 2013 har Flaata arbeidet som rettspsykiatrisk sakkyndig, rettspsykolog. Han har tidligere jobbet som psykolog ved Buf-Etat, som nevropsykolog ved Sunnaas sykehus og som psykolog ved Dikemark sykehus (del av Oslo universitetssykehus), og arbeider deltid innen akuttpsykiatrien i legevakttjenesten i Oslo. Han er per 2023 ansatt som militær psykologspesialist, med oberstløytnants grad, i Forsvarets sanitet.
Sakkyndig i rettssaker
Flaata var en del av et team av psykologer, psykiatere og annet helsepersonell fra Dikemark som fra 29. februar til 21. mars 2012 undersøkte Anders Behring Breivik ved Ila fengsel og forvaringsanstalt på oppdrag fra de rettsoppnevnte sakkyndige Agnar Aspaas og Terje Tørrissen, den såkalte Aspaas/Tørrissen-utredningen, som konkluderte med at Breivik var strafferettslig tilregnelig. Han vitnet i forbindelse med rettspsykiatriske vurderinger av Anders Behring Breivik i rettssaken mot Breivik den 11. juni 2012.
Flaata har også vært sakkyndig i andre straffesaker.
Michaela Kovacs
Michaela Kovacs (født 9. mars 1997) er en amerikansk fotballspiller som spiller for Vålerenga.
A Guide to Recognizing Your Saints
Handling
Dito (Robert Downey jr.) er en vellykket forfatter som bor i Los Angeles. Da faren han ikke har snakket med på mange år plutselig blir syk, blir Dito overbevist av moren Flori til å returnere til hjemstedet Astoria, New York for å besøke ham. Når han kommer dit blir han var om overveldende minner fra tenåringstiden på 80-tallet, som inkluderer hans dedikerte klikk av venner og barndomskjæresten Laurie. Filmen veksler mellom fortid og nåtid, mens Dito prøver å komme overens med faren og Laurie, som nå er blitt mor og ikke er særlig åpen for hans hjemkomst.
Ingebrigt Haldorsen Sæter
Ingebrigt Haldorsen Sæter (født 24. juni 1800 i Oppdal, død 3. mai 1875) var en norsk gårdbruker og politiker med tilknytning til bondeopposisjonen. Han var Stortingsrepresentant i 40 år med avbrudd for stortingssamlingene 1859–60 og 1862–63, da han var vararepresentant.
Oppvekst
Sæter vokste opp i et haugiansk preget miljø på gården Bøasæter i Oppdal og gikk på omgangsskole, noe som ga lite lærdom. Redningen ble sognepresten, Cornelius Thomas Rønnau, som gjorde en stor innsats for skole, opplæring og bygdeutvikling og sørget for at barn og unge fikk ekstra opplæring. For Sæter ble tilgang til en folkeboksamling også viktig.
Lokalt engasjement
I 1831 overtok han hjemgården og ble dermed valgbar til offentlige verv. Han hadde da alt vært lenge engasjert i det offentlige livet på lokal basis. Videre var han medlem av sogneboknemnda og gjorde en stor innsats for å skaffe litteratur til boksamlinga, bl.a. flere eksemplar av Norges Grunnlov. Fremfor alt var skole- og opplysingsarbeid hans hovedinteresse.
Sæter engasjerte seg i sogneselskapet og var med på å drive fram jordmorsaken i bygda. I 1826 ble Marit Olufsdatter Bryggen valgt til jordmorelev og send til Christiania for utdanning. 1830 giftet disse to seg og fikk etter hvert 8 barn. Like fullt virket Marit som jordmor i Oppdal i bortimot 50 år. Tre av barna døde tidlig, og det var tunge slag. Foruten hustruen og barna var det broren Per som stod han nærmest, og under stortingssesjonene skrev Ingebrigt jevnlig til ham. Det var også broren som måtte ta utfordringen om å få arrangert 17. mai-feiring i Oppdal 1833.
Rikspolitikeren
Som nokså fersk gårdbruker ble Sæter 1832 valgt til valgmann for Oppdal og opplevde å bli valgt til stortingsrepresentant fra Søndre Trondhjems amt. Sæter ble gjenvalgt til Stortinget gjentatte ganger. Han var en typisk representant for bondeopposisjonen og gikk inn for liberalisering i næringslovgivningen. I budsjettspørsmål ville han ha strenge rammer bortsett fra for skole og folkeopplysning. Han ivret for å spre kunnskap og informasjon og ville redusere kostnadene med fri porto for aviser og tidsskrift, men lykkes ikke med det. Sæter var flink til å bygge allianser og sto i et nært forhold til flere sentrale bondepolitikere (John Neergaard og Ole Gabriel Ueland). Han var medlem av Bøndenes hemmelige Direktion som stod bak forslaget om formannskapslovene og plasserte seg på venstre fløy i bondeopposisjonen. I diskusjonen om jødeparagrafen i Grunnloven, satte Sæter fram et subsidiært forslag om religionsfrihet som uttrykk for religiøs toleranse som han mente hadde vært en egentlige intensjonen hos eidsvollsmennene.
Sæter var radikal i sosialpolitiske saker. Han hadde forståelse for Thranes arbeiderforeninger, gikk inn for stemmerettsutvidelse og ville kanalisere engasjementet til de jaabekske bondevennforeningene til allmennyttige formål under navnet folkeforeninger. Da Johan Sverdrup møtte på tinget for første gang i 1851, var Sæter en av de første til å skjønne de kvalitetene som bodde i ham, og ble en viktig støttespiller for Sverdrup.
Lokalpolitikeren
I lokalpolitikken var Sæter engasjert like lenge som i rikspolitikken. Han ble Oppdals første ordfører i 1837 og var, med unntak av to perioder i 1840-årene, ordfører helt frem til 1871. Han var også engasjert i regionpolitikken som medlem av amtsformannskapet. På alle nivåer var han særlig opptatt av skolespørsmål. Allerede i 1833 kom han med forslag om fylkeslandbruksskoler, og i amtsformannskapet gikk han senere inn for fagopplæring av ulike slag. Han var ellers opptatt av ressursforvalting, særlig skog- og allmenningsforvaltningen som han mente var slett. I tillegg til å være ordfører, hadde han, allerede fra 1832, en rekke andre lokale verv.
Debattanten
Sæter var kortfattet og bestemt i formen, og han holdt ikke gjerne taler. Som de fleste andre bonderepresentantene hadde han et handikap, hans dialekt avvek sterkt fra språkføringen som ble forventet i stortingssalen både i form og stil. Han fikk aldri noen offentlig utmerkelse, men opplevde å bli hyllet av lærerne fra Trondhjems stift på et lærermøte i 1866.
Ingebrigt Sæter ofret seg for politikken og for sambygdingene, noe som tærte på ressursene. Gården ble forsømt, og de dårlige tidene i slutten av 1860-åra gjorde det ikke bedre. Til slutt måtte de selge gården og bosette seg på et mindre bruk som han hadde kjøpt. Likevel stemte han alltid for reduksjon av lønnsnivået for stortingsrepresentantene, selv om han personlig kunne hatt nytte av høyere inntekt. Også når det gikk imot hans personlige interesser, var han saksorientert og prinsippfast.
Karstein Lied
Karstein Lied (født 1. april 1941, død 23. juli 2019) var en norsk ingeniør og forsker spesialisert på snøskred og skredsikring. Lied studerte geomorfologi ved Universitetet i Oslo på slutten av 1960-tallet med vår første snøskredforsker Gunnar Ramsli som veileder. Med Ramsli som veileder fikk Karstein Lied solid opplæring og erfaring med feltarbeid samt studietur til Davos for å lære av sveitsiske forskere ved forskningsinstiuttet SLF. Etter en del andre jobber, bl.a. som vitenskapelig assistent ved universitetet og senere et engasjement på Stjernøya, fikk han i 1972 fikk jobben med å bygge opp og lede den nye snøskredavdelingen på Norges Geotekniske Institutt. Denne jobben hadde han til han gikk av med pensjon i 2008. I mellomtida opparbeidet han seg lang erfaring fra forskning og rådgivning og spesialiserte seg innen utfordringer knyttet til rekkevidde, kartlegging og sikring mot snøskred.
Karstein Lied var med andre ord svært sentral i oppbyggingen av det norske fagmiljøet innen snøskred og nøt stor respekt både nasjonalt og internasjonalt.
Sudebnik av 1550
Sudebnik (russisk Судебник) av 1550, gitt av Ivan IV av Russland, var en revisjon av den lovkodeks instituert av hans bestefar Ivan den store. Denne kodeks kan betraktes som resultat av det første russiske stenderparlament (Zemskij sobor) i 1549.
Denne Sudebnik av 1550 likviderte aristokratiske rettsprivilegier og styrket statlige rettsinstrumenter.
Den sørget for aktiv deltakelse i rettsærende fra representanter fra valgte representanter lokale fellesskap (ruralledere, jurymenn, tselovalniki,dvorskie etc.).
Ostedes
Ostedes er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, avlange, brun- eller gråaktige trebukker, dekkvingene ofte med mørke tegninger. Antennene er lange, særlig hos hannene. Pronotum er nærmest tønneformet, uten pigger på sidene. Dekkvingene ernoe avsmalnende bakover med litt avrundede "skuldre".
Levevis
Larvene lever i død ved.
Utbredelse
Slekten er utbredt i Sørøst- og Øst-Asia, fra India i vest til Sulawesi i øst og Japan i nord.
Entur
Entur AS er et norsk statseid selskap som utvikler og drifter en felles salgs- og betalingsplattform for togselskapene, og mange andre kollektivselskap. Det er baksystemer som ligger under de ulike kollektivoperatørenes salgskanaler. Entur utvikler og drifter også en reiseplanlegger for kollektivtransport i hele Norge, Entur-appen og Entur.no. I Entur-appen er det mulig å finne alle kollektivreiser i hele landet, og å kjøpe mange av billettene. Entur har også kundeservice for jernbanen, slik at reisende har ett kundesenter å forholde seg til uansett hvilket togselskap de reiser med.
Historie
Selskapet ble etablert av NSB den 16. juni 2016 under det midlertidige navnet Salg og Billettering AS, som en del av forberedelsene for omstruktureringen av jernbanesektoren i forbindelse med Solberg-regjeringens jernbanereform. Endelig navn ble vedtatt 14. september, og selskapet endret da navn til Entur AS. 15. oktober ble selskapet operativt da det overtok driften av salgs- og billettløsningene og de tilhørende ansatte fra morselskapet NSB.
1. september 2016 etablerte Samferdselsdepartementet selskapet Reiseplan og billett, som i løpet av første tertial 2017 ble integrert i Entur AS.
I 2017 fusjonerte også selskapet Interoperabilitetstjenester med Entur, og noen av oppgavene som ble utført av Norsk Reiseinformasjon (NRI) ble overtatt av Entur.
Entur har utviklet reiseplanlegger for kollektivtransport i hele Norge der det er mulig å kjøpe stadig flere av billettene. Den inneholder også reiseinformasjon fra Avinor.
Hakkebakkeskogen
Anlegget består av en togbane og tre utendørsscener, hvor man kan se høydepunkter fra boken; Klatremus som unnslipper Reven, pepperkakebaking med Bakermester Harepus, Bestemor Skogmus som flyr fra Petter Pinnsvin og til sist Bamsefars fødselsdag. Egners sønn, Bjørn, var engasjert i planene, hvilket han også var ved oppføringen av Kardemomme by i samme fornøyelsespark.
Nina Gäßler
Nina Gäßler (født 10. januar 1975 i Ulm i Tyskland) er en norsk-tysk terrengsyklist og roer.
I 2005 flyttet hun til Norge, bosatte seg på Geilo og tok utdannelse som raftingguide. Hun begynte med rittsykling i 2006. 2009-sesongen ble avbrutt av en stygg velt i rittet Trans Germany.
Egill Pálsson
Egill Heiðar Anton Pálsson (født 1974 på Island) er en islandsk skuespiller, teaterinstruktør og professor i skuespill og regi.
Han er utdannet skuespiller i Reykjavík fra 1995 til 1999 og studert teaterinstruksjon på Statens teaterskole i København i 2002. Han har undervist ved Islands kunstakademi fra 2004 til 2006, Den danske scenekunstskole fra 2006 til 2012 og på Hochschule für Schauspielkunst "Ernst Busch" i Berlin fra 2013.
Abercorn
Abercorn (skotsk-gælisk: Obar Chùirnidh) er en landsby og et sogn i West Lothian i Skottland. Den ligger nær sørkysten av Firth of Forth, omtrent 5 km vest for South Queensferry.
Egill Pálsson
Han har satt opp forestillinger på Det Kongelige Teater i København, Göteborgs Stadsteater, Stockholm Stadsteater, Schaubühne Berlin, Þjóðleikhúsið (Islands Nationalteater) og Nationaltheater Mannheim. Fra august 2020 tar han over som teatersjef ved Hålogaland Teater i Tromsø.
Abercorn
Etymologi
Stedsnavnet Abercorn er av kumbrisk opprinnelse i betydningen «munningen av elven Cornie». Navnet på elven er også kumbrisk og synes å være avledet av *kernan, «haug, ås», og er således navngitt etter høyden som Abercorn er bygget på.
Historie
Landområdet Abercorn ble gitt til Claud Hamilton, herre av Paisley, på 1500-tallet. Hans sønn ble senere kreert som jarl av Abercorn. Tidlig på 1600-tallet flyttet en gren av slekten Hamilton til Ulster i nordlige Irland. Familien spilte deretter en betydningsfull del i politikken i Ulster mens eiendommen i Skottland ble solgt til familien Hope, som ble kreert som jarl av Hopetoun, og bygget slottet Hopetoun House øst for landsbyen.
Abercorns befolkning utgjorde ved folketellingen i 1821 hele 1 044 innbyggere, men har siden minsket i antall.
Baap Numbri Beta Dus Numbri
Baap Numbri Beta Dus Numbri er en indisk film fra 1990.
EM på skøyter 1972, kvinner
EM på skøyter 1972, damer ble avholdt på Ludwig Schwabl Stadion i Inzell, Vest-Tyskland den 15. og 16. januar 1972 med 25 deltakere fra 10 nasjoner.
Proa
Proa er en flerskrogsseilbåt, en utrigger. På det større hovedskroget står masten, og i lovart seiles det mindre skroget. En proa er symmetrisk langskips i stedet for tverrskips. Når båten krysser byter den ferdretning i slagene.
EM på skøyter 1972, kvinner
Nederlandske Atje Keulen-Deelstra vant mesterskapet foran de to sovjetrussiske løperne Nina Statkevitsj som tok sølv og Ljudmila Savrulina som tok bronse. Norge var representert ved Lisbeth Berg (8.-plass), Sigrid Sundby (14.-plass) og Kirsti Biermann (19.-plass).
Hafedh Zouabi
Hafedh Zouabi (født 7. februar 1961 i Kairouan) er en tunisisk tidligere håndballspiller, nå trener for det tunisiske herrelandslaget som han ledet under Sommer-OL 2016 i Rio de Janeiro og under Håndball-VM 2017 i Frankrike. .
Filosofiåret 1840
Filosofiåret 1840 er en oversikt over hendelser, utgivelser og personer med tilknytning til filosofi i 1840.
Mimancylistes
Mimancylistes er en slekt av biller som tilhører den store underfamilien Lamiinae i familien trebukker (Cerambycidae). Slekten omfatter bare én kjent art.
Lietuvos valstiečių ir žaliųjų sąjunga
Lietuvos valstiečių ir žaliųjų sąjunga (engelsk: Lithuanian Greens and Farmers Union, norsk meningsoversettelse: Litauens forbund for bønder og grønne) er et litauisk politisk parti.
Mimancylistes
Utbredelse
Arten lever i Kamerun.
Lietuvos valstiečių ir žaliųjų sąjunga
Ved valget til Europaparlamentet i 2019 fikk partiet innvalgt to av landets 11 representanter. Disse knyttet seg til den politiske gruppen De europeiske grønne/Den europeiske frie allianse.
Clada
Clada er en slekt av middelsstore, vedborende biller.
Utseende
Små, sylindriske, brune borebiller. Hodet har store, utstående fasettøyne som dekker det meste av hodet. Antennene er lange, sagtakkede eller kamformede (noen hanner). Brystskjoldet (pronotum) er rundet, bredere enn langt, dekker ikke hodet. Dekkvingene er parallellsidige. De er vanligvis matte, kraftig punkterte og med et par opphøyde lengderibber.
Levevis
De fleste av borebillene lever utendørs og borer i død ved. De har mikroorganismer som hjelper dem å fordøye veden. En del arter har tilpasset seg å angripe bygningstømmer og møbler, og "markhull" i treverk stammer oftest fra disse billene. De er i stand til å angripe ganske tørt og hardt treverk. Disse artene liker gjerne å ha det varmt og man finner ofte at skadene er konsentrert til varme steder, for eksempel langs varmtvannsrør. Hos noen arter kommuniserer billene ved å dunke hodet og forbrystet mot veggene i gangene de lever i. Dette gir en hørbar tikking og har gitt opphav til navn som dødningeur og veggesmeder.
Utbredelse
Slekten er utbredt i Afrika inkludert Madagaskar og Asia.
Pierce the Veil
Pierce the Veil er et amerikansk post-hardcore/progressiv rock-band fra San Diego i California, stiftet i 2007. Bandet består av vokalist/gitaristene Vic Fuentes og Tony Perry, trommeslageren Mike Fuentes og bassisten/vokalist Jaime Preciado.
Bandet slapp sitt debutalbum A Flair for the Dramatic i 2007 på Equal Vision Records. I juni 2010 slapp de sitt andre album Selfish Machines, og i juli 2012 kom det tredje albumet Collide with the Sky på Fearless Records.
FC Gintra
FC Gintra, tidligere Gintra–Universitetas er en litauisk kvinnefotballklubb fra byen Šiauliai. Klubben spiller i den litauiske kvinnelige eliteserien, A lyga.
Klubben ble etablert i 1999 og spiller sine hjemmekamper på Savivaldybė Stadion (Šiaulių miesto savivaldybės stadionas).
Spillerstall
Pr. 1. april 2023.
! colspan="9" bgcolor="#B0D3FB" align="left" |
Red 2
Red 2 er en amerikansk actionkomedie fra 2013. Filmen er regissert av Dean Parisot, og har Bruce Willis, John Malkovich, Mary-Louise Parker, Catherine Zeta-Jones, Anthony Hopkins, Helen Mirren og Byung-hun Lee i hovedrollene. Den er en oppfølger til Red (2010).
Handling
Den tidligere CIA-agenten Frank Moses (Bruce Willis) setter igjen sammen sitt unike lag av eliteveteransoldater for å spore opp et bærbart atomvåpen som er meldt savnet.
Mio caro dottor Gräsler
Mio caro dottor Gräsler er en italiensk film fra 1990 regissert av Roberto Faenza.
Shane Meadows
Shane Meadows (født 26. desember 1972 i Uttoxeter, Staffordshire, Storbritannia) er en engelsk filmregissør, særlig kjent for This is England fra 2006 som introduserte karakteren Shaun Fields, et alterego for regissøren selv. Spillefilmen ble fulgt opp med TV-seriene This is England '86 (fire episoder), This is England '88 (tre episoder) og This is England '90 (fire episoder) som følger Shaun Fields og de andre karakterene videre.
Tom Price (politiker)
Thomas Edmunds Price (født 8. oktober 1954 i Lansing i Michigan) er en amerikansk republikansk politiker. Han representerer siden 2005 delstaten Georgias sjette distrikt i det føderale representanthuset. Han er USAs helse- og omsorgsminister i Donald Trumps regjering siden 10. februar 2017.
Price studerte ved University of Michigan. Han avla i 1976 sin kandidateksamen og i 1979 sin legeeksamen. Han jobbet siden som lege i Georgia. Han var medlem av delstatens senat fra 1997 til 2004.
Kerttu Vuolab
Kerttu Maarit Kirsti Vuolab (født 1. mai 1951 i Vuovdaguoika i Tanadalen i Utsjok kommune i Finland) er en samisk forfatter. Kerttu Vuolab skriver på nordsamisk, særlig for barn og ungdom. Hun illustrerer sine egne bøker. Hun bor fremdeles i hjembygda, og ved siden av å være forfatter og illustratør oversetter hun bøker til nordsamisk. Hun har også skrevet tekster til melodier av Mari Boine.
Hennes bok Bárbmoáirras (Paradisets stjärna, en sägesroman) skildrer samisk mytologi i en veksling mellom et mytisk og et realistisk plan, og var den samiske kandidaten til Nordisk råds litteraturpris i 2011. Debutboken Golbma skihpáračča, som også er oversatt til enaresamisk og skoltesamisk, skildrer hovedpersonens følelse av at en avdød søster fremdeles er nærværende.
Hennes oversettelser omfatter Antoine de Saint-Exupérys Den lille prinsen og Selma Lagerlöfs Nils Holgerssons forunderlige reise gjennom Sverige. For Boine har hun skrevet fire sangtekster: «Eadnán bákti» (Gula gula, 1989), «Skádja» (Goaskinviellja, 1993 og Eallin, 1996); «Ipmiliin hálešteapmi» og «Čuovgga Áirras - Sterna Paradisea» (Čuovgga Áirras, 2009).
Hun ble tildelt Finlands hvite roses orden i 2006. Hun var fylkeskunster i Lappland 1994–98.
Nås i Hustadvika
Nås er en bygd i Hustadvika kommune tidligere Eide kommune.
Cecilie Owren
Cecilie Owren er en norsk fotograf og filmskaper fra Lillehammer. Owren har arbeidet med fotografi siden midten av nittitallet. Hun studerte også teater i London og senere filmregi ved London National Filmschool (NFTS). Hun vant den nasjonale fotokonkurransen i lomofotografering under kortfilmfestivalen i Grimstad i 2000 og ble verdensmester i Tokyo samme år.
Verktøybibliotek
Et verktøybibliotek eller fellesverksted er en type utstyrsbibliotek hvor man kan låne verktøy. De drives ofte av offentlige biblioteker eller ideelle organisasjoner, og i mange tilfeller kan privatpersoner låne verktøy gratis eller mot en liten avgift. Typiske hovedoppgaver for et verktøybibliotek kan være:
Noen biblioteker har minimum 18-års aldersgrense for å låne verktøy. Det finnes programvareplattformer for å administrere utlån av verktøy og utlån av andre typer utstyr.
Eksempler på oppgaver man kan gjøre på et fellesverksted er snekring, hobbyprosjekter, maling, smøring av ski, mekking av sykkel, og så videre.
Historie
I 1943 ble det første kjente verktøybiblioteket startet av Gross Pointe Rotary Club i Grosse Pointe, Michigan.
I 1976 oppstod et annet tidlig verktøybibliotek i Columbus (Ohio) som i starten ble drevet av byen, men siden har blitt tatt over av den ideelle organisasjonen ModCon Living som arbeider for å bevare hjem. ModCon Living Tool Library har gitt over 4500 gratis verktøy til enkeltpersoner og ideele organisasjoner.
På slutten av 1970- og 1980-årene ble det grunnlagt flere verktøybiblioteker i USA, for eksempel The Phinney Tool Library i 1978 og The Berkeley Tool Library i 1979. På Atlanta Community ToolBank var verktøyene reservert for ideelle organisasjoner og andre som utførte frivillige oppdrag, og verktøyet var dermed er ikke tilgjengelig for enkeltpersoner.
I 2009 startet bydelen West Seattle i Washington opp et verkstedbibliotek for privatpersoner og organisasjoner samtidig som de oppmuntret til bærekraftig byliv. I 2011 anerkjente tidsskriftet Popular Mechanics opprettelsen av lokale verktøybibliotek som en av de 10 beste måtene å forandre verden på, og ordningen i West Seattle ble fremhevet som et eksempel.
Som svar på anerkjennelsen begynte organisasjonen Share Starter å tilby et gratis "startsett" for verktøybibliotek bestående av retningslinjer, ofte stilte spørsmål og eksempler på dokumenter for alle som er interesserte i å starte sitt eget utstyrsbibliotek.
Utbredelse
Foruten i Norge   finnes verktøybiblioteker også i USA og Storbritannia, for eksempel i Edinburgh, Glasgow og Liverpool.
Grunnninnredning
Grunnninnredningen på verkstedet kan for eksempel være et godt arbeidslys, arbeidsbenk med skrustikke, høvelbenk, skismørebenk, arbeidsstativ for sykkel, sykkelpumpe, brannslukker, støvsuger, feiebrett, kost og søppelpose.
Verktøy
Verktøy kan bringes av brukerne eller stilles til disposisjon av verkstedet. I noen tilfeller er verkstedet kun utstyrt med enkelt håndverktøy, mens dyrere spesialverktøy må medbringes av den enkelte.
Hva slags verktøy et verkstedsbibliotek bør ha varierer med brukernes behov. Man må veie opp behov for verktøy som er nyttig for mange mot verktøy som vil bli lite brukt og tar verdifull plass. For eksempel kan hageredskaper være nyttig dersom flere av brukerne har hage, men kan være lite relevant hvis brukerne ikke har eller er interesserte i hage.
Sikkerhet
En del maskinverktøy kan være farlige å bruke, og har aldersgrense eller kan kreve opplæring. For eksempel kan bordsirkelsag være meget farlig siden operatøren holder materialet som sages i stedet for å holde i sagen, hvilket gjør at det er fort gjort å ved uhell bevege fingrene inn i det spinnende sagbladet. Bordsager kan også gi farlig tilbakeslag (kickback). En dykksag med skinne kan derimot være et tryggere alternativ som til hobbybruk kan oppnå mye av de samme resultatene, og er derfor et mye bedre alternativ til delte hobbyverksteder med tanke på ansvar, risiko for personskade og opplæring.
Merking av arbeid
Dersom man forlater pågående arbeid bør det merkes med navn, adresse, mobilnummer og dato arbeidet ble påbegynt.
Oppbevaring og tidsfrist
I fellesverkstedet til ett borettslag forventes det at arbeid bør kunne ferdigstilles i løpet av 3-5 dager, og hensatt materiell, gjenstander og verktøy kan bli fjernet for eiers risiko. Et fellesverksted er ikke et sted for oppevaring av personlige eiendeler.
Håndhevelse
For å sikre at verkstedet holdes ryddig og ordentlig bør det også være noen som håndhever at søppel kastes, at ikke-fungerende utstyr enten repareres eller kastes innen rimelig tid, og at forlatte prosjekter kasseres.
Åpningstider
Noen selvbetjente verksteder er døgnåpne, men man må uansett ta hensyn til helligdagsfred og nattero/stilletid, og ikke være til bryderi for naboer. For eksempel kan eierne kreve at det er stilletid og at det ikke foregår støyende arbeid mellom 22:00 til 07:00.
Liste over fotballklubber i Albania
Liste over fotballklubber i Albania inneholder alle albanske fotballklubber som spiller i de tre øverste divisjonene.
Den svenske eliteserien i bandy
Den svenske eliteserien i bandy er Sveriges øverste divisjon i bandy for herrer. Ligaen har tidligere gått under navnet Division 1 fram til 1980 og Allsvenskan fram til 2006.
Avvikling
Sesongen 2007/2008 møttes 14 lag i 26 omganger. Lag nr 1-8 gikk direkte til kvartfinaler, hvor lag nr 1-4 fikk velge motstander. Lag nr 11-12 måtte spille kvalifisering mot seks lag fra Allsvenskan om to plasser i Eliteserien. Lag nr 13-14 rykket ned til Allsvenskan. Opprinnelig var det meningen at man før sesongen 2008/2009 skulle redusere serien fra 14 til 12 lag, men da Sveriges bandyforbund hadde årsmøte den 16. juni 2007 ble man enige om å utsette dette til sesongen 2009/2010. På årsmøtet den 14. juni 2008 ble det derimot bestemt å opprettholde 14-lagsserien.
Bakgrunn
Siden seriespillet ble dratt i gang i 1931, har Sveriges øverste divisjon (da Første divisjon) alltid vært inndelt i ulike geografiske grupper. Dette har vært diskutert lenge. Enkelte ville ha en enhetlig serie med færre lag, som de anså skulle gi bedre kvalitet på serien. Andre mente derimot at den geografiske inndelingen med flere lag, var bra ettersom den ga bedre forutsetninger for mindre klubber, ofte fra småsteder, og at en enhetlig serie skulle øka skillet mellom topplagene og de mindre klubbene.
Sesongen 1981/1982 gjennomførtes en endring av Sveriges øverste divisjon, nu Allsvenskan, som fremdeles ble geografisk inndelt i to grupper selv om enkeltkamper med lagene i den andre gruppen forekom. Sesongen 1987/1988 ble dette tonet ned, og den geografiske inndelingen pågikk bare frem til årsskiftet, da lagene i stedet (etter prestasjon) bel delt inn i Eliteserien og Superallsvenskan.
Sesongen 2004/2005 ble det holdt flere møter og utredninger om at man tidligst i sesongen 2006/2007 skulle starte en ren 14-lagsserie, som skulle beholde Allsvenskan som navn. Den 17. mars 2006 besluttet Det svenske bandyforbundet endelig at man fra sesongen 2007/2008 skulle gjøre om Sveriges øverste divisjon til en enhetlig serie, men med navnet Elitserien mens Allsvenskan i stedet ble andrenivået i ligasystemet.
Ishockey under Vinter-OL 1994 – Kvalifisering
Direkte kvalifisering og seeding
De 11 beste lagene ved Ishockey-VM 1993 var direkte kvalifisert til turneringen mens Sveits var ekskludert fra kvalifiseringen etter å ha rykket ned til pulje B. De to beste nasjonene fra B-puljen, vinneren av C-puljen, det beste asiatiske laget og Slovakia (som etter Tsjekkoslovakias oppløsning ble tildelt en wildcard-plass) skulle spille en kvalifiseringsturnering om den siste plassen.
Kvalifiseringsturnering
Kvalifiseringsturneringen ble avholdt i Sheffield i Storbritannia i perioden 28. august og 3. september 1993. Storbritannia, som hadde vunnet B-puljen i april 1993 hadde hjemmebanefordel. Turneringen bestod ellers av Polen (2. plass i B-puljen), Latvia (vinneren av C-puljen, Japan (beste asiatiske lag og vinneren av Asian Cup) og Slovakia. Slovakia, som ble en selvstendig nasjon etter Tsjekkoslovakias oppløsning 1. januar 1993, kunne ikke nå å kvalifisere seg gjennom C-VM og dermed dømt til å spille i C-puljen fra 1994 av det internasjonale ishockeyforbundet, fikk allikevel tildelt et wildcard til å delta i turneringen.
Storbritannia åpnet turneringen respektabelt med å spille uavgjort mot Polen, men tap mot Japan, Latvia og Slovakia ødela deres sjanser. Det var derimot wildcardet Slovakia – ledet av Šťastný-brødrene Peter og Anton, som begge hadde hatt lange NHL-karrierer, samt en rekke andre aktive og tidligere NHL-spillere – som dominerte turneringen. Til tross for et overraskende uavgjort mot Polen ble de andre deltagerne i turneringen beseiret med god margin, inkludert Latvia, som var den eneste reelle konkurrenten til å vinne tuneringen.
Dommere
IIHF utnevnte følgende dommere og linjedommere til å dømme kampene:
Kamper
Alle tider er lokale (UTC+1).
Statistikk
De ti beste poengplukkerne. Kilde: Ice-Hockey-Stat.com
De fem beste målmaktene som har spilt 40 % eller mer av lagets totale spilleminutter.
Kilde: Ice-Hockey-Stat.com
Unai Simón
Unai Simón Mendibil (født 11. juni 1997) er en spansk fotballspiller som spiller for Athletic Bilbao.
Landslaget
Han ble tatt ut i s EM-tropp til EM i fotball 2021.
Han ble tatt ut i s tropp til VM i fotball 2022 i Qatar.
Kirsti Kraft
Kirsti Kraft (født 7. oktober 1963) er en norsk journalist som blant annet har vært programleder og reporter i flere radioprogrammer på NRK P2.
I 2001 utga hun ''Er Mamma egentlig et menneske? Samtaler om den moderne morsrollen'' på Verbum Forlag.
Kraft studerte ved Universitetet i Oslo. Hun har siden blant annet levert intervjuer og reportasjer til etikkmagasinet Verdibørsen, samfunnsmagasinet Sånn er livet og oppfølgeren Ekko, et radioprogram om samfunn og vitenskap.
Våren 2016 lanserte NRK podcasten Kraft, hvor Kirsti Kraft er programleder. Podcasten omhandler temaer knyttet til hverdagspsykologi. I 2018 vant Kraft Prix Radios pris for årets beste intervju for et intervju med Else Kåss Furuseth i podcasten.
Niedersächsische Staats- und Universitätsbibliothek Göttingen
Niedersächsische Staats- und Universitätsbibliothek Göttingen eller SUB Göttingen er bibliotek for Georg-August-Universität Göttingen og for Niedersächsische Akademie der Wissenschaften zu Göttingen og er samtidig statsbibliotek for den tyske delstat Niedersachsen. Biblioteket er et av de største i Tyskland. I 2002 ble SUB Göttingen tildelt prisen for årets tyske bibliotek (Bibliothek des Jahres).
Meziomorphum
Meziomorphum er en slekt av små tyvbiller.
Utseende
Små, nesten kulerunde, blanke, gjerne brunlige tyvbiller med lange antenner og bein. Disse billene er ganske edderkopplignende. Slekten kjennes særlig på at de er kledt med stive, grove, oppstående hår som gjør dem ganske piggsvinlignende.
Levevis
Artene lever mellom flaggermusguano i huler.
Utbredelse
Slekten er bare kjent fra det sørlige Sør-Afrika.
Systematisk inndeling
Artene blir ofte plassert i underfamilien tyvbiller (Ptininae).
Jiydeş İdirisova
I 2014 hadde Jiydeş İdirisova en mindre rolle i filmen Bolsjie ljudi: Zjol Inclusive. İdirisova er medlem av det kirgisiske KVN-laget «Asia MIX».
Fylkesvei 5328
Fylkesvei 5328 går mellom Solheim og Storetveit i Bergen.
Frem til 2019 hadde veien betegnelsen fylkesvei 254 (Hordaland).
Djurö nasjonalpark
Djurö nasjonalpark er en svensk nasjonalpark som består av Djurö skjærgård, en gruppe på omtrent 30 øyer i den største innsjøen i Sverige, Vänern. Nasjonalparken ble opprettet i 1991 og dekker 24 kvadratkilometer. Naturvårdsverket er styringsorgan.
En må selv skaffe båt om en skal besøke Djurö.
Gestronella
Gestronella er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
Middelsstore (8,5 -12 millimeter), avlange og slanke, ganske flate, svarte eller brune med svarte striper, bladbiller. Antennene er omtrent så lange som hode + pronotum med 11 ledd. Hodet har en lang og smal, forlenget "snute" mellom antennefestene. Pronotum er rundet, dekkvingene nokså lange og jevnbrede, med 8-10 rader av fine punkter og fire opphøyde lengderibber. Beina er temmelig korte.
Levevis
Både larver og voksne lever på planter og eter fra dem. Artene lever på palmer.
Utbredelse
Slekten er endemisk for Madagaskar.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
Ørkener i Australia
Ørkener i Australia utgjør en stor andel av kontinentets totale areal. De fleste ørkenene ligger i de sentrale og vestlige delene av Australia, hvor de utgjør en stort sett sammenhengende rekke av områder med tørt eller halvtørt klima. Det samlede flateinnholdet til Australias ørkener er 1 371 000 km², tilsvarende 38% av kontinentet.
De største ørkenene i Australia
Note: De tre ørkenene Gibsonørkenen, Store sandørken og Lille sandørken blir noen ganger regnet som én ørken, kalt Vestørkenen, med et samlet areal på 524 750 km², tilsvarende rundt 9% av Australias landmasse.
Murupi
Murupi er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, slank, ensfarget brun trebukk. Antennene er omtrent så lange som kroppen, pronotum tønneformet, dekkvingene jevnbrede.
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
Utbredelse
Arten er utbredt i Brasil.
Mama-san
En «mama-san», eller «mamasan», er et uttrykk som vanligvis blir brukt om kvinner i lederposisjoner, særlig om kvinner ansvarlige for drift av et geishahus eller en bar i Japan og Øst-Asia.
Begrepet brukes også for å referere til en kvinne som jobber i en tilsynsrolle i visse virksomheter i Sørøst-Asia, typisk de knyttet til alkoholservering. Papa-san kan brukes til å referere til en mann i en lignende posisjon.
Historie
Begrepet kommer opprinnelig fra japansk, hvor det er en betegnelse på en kvinne som fungerer som en veileder på en bar, nattklubb eller lignende virksomhet. Suffikset -san er en høflig adresseringsform, knyttet til en persons navn eller tittel.
Misforståelser
Begrepet mama-san på japansk er ettertrykkelig ikke en høflig referanse til en mor, og bør aldri brukes som sådan. De fleste japanske barn i dag kaller sin mor mama, men uttrykket benyttes ikke senere oppveksten. Den riktige betegnelsen for å referere til en mor på japansk, vil være okaa-san.
Annet
I Thailand, blir mamasan ofte brukt for å beskrive en kvinne som forvalter de kvinnelige arbeiderne i barer og bordeller.
Filosofiåret 1841
Filosofiåret 1841 er en oversikt over hendelser, utgivelser og personer med tilknytning til filosofi i 1841.
Leve sitt liv
Leve sitt liv er en norsk spillefilm av Wam & Vennerød fra 1982 med Wenche Foss i hovedrollen.
Handling
Den tidligere fysioterapeuten Victoria Lund (Wenche Foss) er en livsglad kvinne i 50-årene. Hun har vært enke i 4 år og måtte slutte i jobben grunnet en yrkesskade. Nå sliter hun med å fylle dagene med meningsfylt innhold og hun blir engasjert i alle mennesker hun møter på sin vei. Det er alt fra sin familie, til uteliggere som bor på gaten. Hun vil alle bare godt og sprer lys og glede til alle hun møter. En dag møter hun tilfeldigvis den unge mannen Carl (Pål Øverland). Han bærer på en vanskelig fortid og har vært inne på en psykiatrisk institusjon. Carl er en forfatterspire og han ønsker å skrive bok om sine erfaringer og opplevelser fra sin mørke fortid. Disse to menneskene fra hver sin generasjon møtes og det blir et møte som får store konsekvenser for dem begge to. Victoria Lund får en opplevelse hun sent vil glemme.
Mottakelse
Filmen fikk terningkast 3 i fire norske aviser: Aftenposten, VG, Dagbladet og Arbeiderbladet.
Klaus Schönhoven
Klaus Schönhoven (født 19. juli 1942 i Würzburg i Bayern) er en tysk historiker. Fra 1984 til 2007 var han professor i politisk vitenskap og samtidshistorie ved Universität Mannheim.
For sitt arbeid for SPD ble han 2018 tildelt Willy Brandt-medaljen.
Kadra Yusuf
Kadra Yusuf (født 16. juni 1981 i Somalia) er en norsk kvinne som ble kjent gjennom dokumentarserien Rikets tilstand på TV 2, høsten 2000, der hun brukte skjult kamera og mikrofon for å avsløre at imamer i Norge oppfordrer til omskjæring av kvinner. Hun har jobbet som journalist, researcher og spaltist for blant annet Dagbladet og Dagsavisen.
Hun har fått flere priser for sitt engasjement, blant annet Fritt ords honnør, Zola-prisen og LOs likestillingspris. Avisen VG kåret henne i anledning grunnlovsjubileet i 2014 til en av de 100 viktigste nordmennene som har levd i perioden 1814–2014. Hun arbeider nå som researcher og journalist i NRK.
I april 2007 ble hun fysisk angrepet etter en uttalelse om at toneangivende fortolkere av Koranen må revidere sine tolkninger hva gjelder kvinners rettigheter. Fem personer, tre menn og to kvinner, ble tiltalt for volden, men kun en 24 år gammel mann ble dømt.
Gadsden-kjøpet
Gadsden-kjøpet eller Gadsden-avtalen var et oppkjøp av territorium fra Mexico av USA. Oppkjøpet var det siste bidraget til landområder på USAs fastland, og omhandlet kjøpet av 76 800 km² med land sør for Gila-elven og vest for Rio Grande. Området i dag inkluderer deler sør i Arizona, som byen Tucson, og sørvest i New Mexico. Navnet av avtalen kommer av dens fremste forhandler James Gadsden.
Årsaken for oppkjøpet var hovedsakelig med tanke på å bygge en trans-kontinental jernbane dypt sør i USA, samt for å løse uløste grensekonflikter mellom USA og Mexico etter fredsavtalen i Guadalupe Hidalgo i kjølvannet av den meksikansk-amerikanske krigen.
Bakgrunn
Mens jernbanealderen utviklet seg så så business- & handelsorienterte forretningsmenn i de sørlige statene i USA muligheten til økt handel med en kobling til stillehavskysten. Tankene på en jernbane gjennom den vanskelige topografien sør i de meksikanske landavståelsene etter den meksikansk-amerikanske krigen ble hindret av de fjellrike landskapene. Planen var for en jernbane å gå gjennom Mesilla-dalen.
Oppkjøpet
Mexico og USA hadde begge årsaker til å godta avtalen. Meksikanske krav om skadeserstatninger for herjinger foretatt av indianere fra de nylig avståtte områdene var en bidragsfaktor. Amerikanerne ønsket opprinnelig å kjøpe langt større områder enn man til slutt ble enige om, blant annet halvøya Baja California og store deler av de nordligste delstatene i Mexico, og tilbød opptil 50 millioner dollar for områdene. Mexico derimot nektet å la en så stor del av sitt territorium bli solgt, samt anti-slaveri krefter i USA reagerte sterkt på ønske om et så stort oppkjøp av slaveterritorium.
Administrasjonen til president Franklin Pierce, sterkt påvirket av krigsminister Jefferson Davis så en mulighet til å få tak i land for en jernbane, samt mer territorium. Avtalen for oppkjøpet av 76,800 km² med land for 10 millioner amerikanske dollar (drøyt $260 millioner dollar i dag) ble godkjent 30. desember 1853, med ratifisering fra senatet som ble fulgt opp med den endelige godtagelsen fra de meksikanske myndighetene den 8. juni 1854.
Etterspill, konsekvenser og videreutviklingen av regionen
I USA førte debatten over avtalen til en regional disputt over slaveri, noe som førte til et holdt i planlegging og bygging av jernbanen da Den amerikanske borgerkrigen brøt ut i 1861.
Innbyggerne i området fikk fullt amerikanske statsborgerskap, og ble sakte assimilert inn i amerikansk liv og kultur over et halvt århundre. Den største trusselen for nybyggere var raid gjort av Apacheindianere. Den amerikanske hæren tok kontroll over regionen i 1854 men først i 1856 ble tropper permanent plassert der. I juni 1857 ble Fort Buchanan etablert sør for Gila, ved hode til Sonoita Creek-dalen. Fortet beskyttet området helt til det ble ødelagt i juli 1861. Den nye stabiliteten i regionen førte med seg gruvearbeidere, og ranch-eiere. Innen de sene årene av 1850-tallet hadde antall gruveleirer og militærutposter transformert landsbygda i Arizona, og lagd nye handelskoblinger til Sonora, Mexico. Magdalena, Sonora ble et viktig senter for ressurser for Tubac. I tillegg ble hvete fra nærliggende Cucurpe mat for troppene i Fort Buchanan, og Santa Cruz oppretthold gruvevirksomheten i Morwy, bare noen kilometer nord.
Bodø rådhus
Bodø rådhus er en kommunal bygning i Bodø, som er kommunens politiske og administrative hovedkvarter. Rådhuset huser Bodøs bystyre, formannskap, samt enkelte andre kommunale organer. Bodø rådhus har adresse Kongens gate 23, og ligger i det sørlige sentrum av byen. I Rådhuskvartalet ligger også Norges Bank-bygningen samt en mindre park, og fra Rådhusets framside er det utsikt til Bodø domkirke og Bodø postkontor, samt Solparken med sine små paviljonger og basseng. Vest, nord og øst for Rådhuskvartalet ligger bygårder.
Gamle Bodø rådhus ble, som resten av byen, bombet 27. mai 1940 av tyskerne, og det ble ikke bygd noe nytt rådhus under tysk okkupasjon. I etterkrigstida skulle Bodø bygges opp igjen, og et sentralt spørsmål var hvilken arkitektonisk stilretning som skulle benyttes, og da stod offentlige bygg som rådhuset og domkirka sentralt i debatten. Det endte med at arkitektene Gudolf Blakstad og Herman Munthe-Kaas fikk oppdraget med å bygge rådhus og domkirke, samt post- og telegrafbygningen.
Vektløfting under Sommer-OL 2008 – Menn 56 kg
Herrenes 56 kg konkurranse i vektløfting under Sommer-OL 2008 tok plass den 10. august 2008 i Beihang University Gymnasium Hver av de 19 utøverne som konkurrerte løftet i både rykk og støt. Hver utøver hadde tre forsøk på hver av de to løftene.
Bodø rådhus
Nye Bodø rådhus ble offisielt åpnet 1. oktober 2019.
Husnummer
Husnummer, sammen med gatenavn, er en måte å adressere på. Kjenner man i tillegg navnet på personer eller organisasjoner som bor i eller bruker huset, vil henvendelser, for eksempel vareleveranser, post og besøk, kunne nå rett adressat.
Einungstølsåna kraftverk
Einungstølsåna kraftverk er et vannkraftverk ved Røldal i Ullensvang kommune i Vestland.
Husnummer
Historikk og prinsipper for nummerering
Husnummerring ble først tatt i bruk i byer, som avløsning for at huseiere hadde skilt eller annet som markerte dem som «vertshuset med villsvinskilt», «apoteket Hjorten», «Krukkehuset» og lignende. Forutsetningen for at dette ble mere nyttig, var at folks leseferdigheter ble bedre. Rester av det gamle adressesystemet finnes fortsatt på Bryggen i Bergen.
Belgisk øl
Belgisk øl produseres i nærmere 1500 forskjellige sorter, og ved bruk av fire forskjellige gjæringsmetoder. Enkelte landsdeler kan være kjent for bestemte ølsorter.
Einungstølsåna kraftverk
Installert effekt er 2,8 MW. Årsproduksjon er 9,8 GWh.
Einungstølsåna Kraftverk AS eies 99% av Sunnhordland Kraftlag.
Belgisk øl
Belgisk øl produseres etter fire ulike gjæringsmetoder, noe som gir store variasjoner:
Ulike institusjoner gir i Belgia utdannelse i zythologi, ølkunnskap eller ølstudier. Zythos var et sterkt gresk ingefærøl fremstilt av byggmalt.
Belgisk ølkultur ble i 2016 oppført på UNESCOs liste over den immaterielle kulturarv.
Baaghi
Baaghi er en indisk film fra 1990, regissert av Deepak Shivdasani.
Handling
Historien sentrerer seg rundt Saajan - sønnen til en oberst i det indiske militæret - og Kaajal, en beskjeden jente fra en respektabel familie. Når Saajan som reiser med en buss får et lite glimt av Kaajal på en annen buss, blir de umiddelbart interessert i hverandre. Men når Saajan skal begynne på college kort tid senere, tror han ikke at han noen gang kommer til å møte henne igjen. Sammen men de nye vennene hans på college besøker Saajan et bordell i en mer suspekt del av Bombay. Saajan er motvillig til dette, og nekter å velge en prostituert. Men når han hører om en ung kvinne som blir banket opp av halliken hennes, bestemmer han seg for å beskytte henne. Til hans overraskelse er kvinnen Kaajal (kalt Paro ved bordellet) som har blitt kidnappet av en hallik, etter at hun ble narret om et potensielt jobb-tilbud i Bombay. Kaajal, som nylig har ankommet bordellet og fremdeles er jomfru, har på det sterkeste nektet å være prostituert. Det er derfor Jaggu, som driver bordellet, slår henne.
Kaajal forklarer Saajan hvordan hun ble tvunget til å søke arbeid etter at foreldrene hennes døde. Men dette førte til at hun ble kidnappet av Dhanraj, og tvunget til å arbeide ved Jaggus bordell. Takket være Leelabai, som hjelper til med å drive bordellet, tilbreinger Saajan tid sammen med Kaajal. Saajan og Kaajal blir snart forelsket, og han forsøker å finne en måte å få henne ut av bordellet for godt. Når Saajan endelig er i stand til å introdusere Kaajal for foreldrene sine, avviser de - ideen om at han skal gifte seg med en kvinne som arbeider ved et bordell. De bryr seg ikke om Kaajal ble tatt dit mot hennes vilje, og egentlig kommer fra en respektabel familie. Ettersom Saajans far, oberst Sood, allerede er sint på sønnen sin for å ha nektet å følge familie-tradisjonen om å verve seg til tjeneste for det indiske militæret. Saajan blir derfor kastet ut av familiens hjem.
Saajans venner fra college hjelper Kaajal med å stikke av fra bordellet og flykte til Ooty, i nærheten av der besteforeldrene hennes bor. Men akkurat som de er i ferd med å gifte seg med Kaajals besteforeldres samtykke, kommer politiet og tar dem med tilbake til Bombay. Politiet påstår at Saajan er ettersøkt for å ha kidnappet Kaajal. Det viser seg snart at politifolkene egentlig arbeider for Dhanraj. Faren til Saajan blir imidlertid imponert over sønnens kamp mot Dhanraj. Ved hjelp av Saajans venner finner oberst Sood igjen sønnen sin utenfor Jaggus bordell. Dhanraj forbereder seg på å straffe Saajan og Kaajal, fordi hun hadde våget å forlate bordellet. Men obersten bryter derfor inn for å hjelpe sønnen sin.
Vibeke Røiri
I 1994 mottok Vibeke Røiri Arne Hestenes’ journalistpris. Hun bor på Vestkanten i Oslo.
Nipposybra
Nipposybra er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
En middelsstor, avlang, brunspraglete trebukk. Antennene er litt lengre enn kroppen.
Levevis
Larvene lever i død ved.
Utbredelse
Arten lever i Japan.
Systematisk inndeling
Arten blir ofte plassert i slekten Mimectatina.
Husnummer
Historikk og prinsipper for nummerering
Nummer med like tall (partall) blir vanligvis tildelt hus på bare en side av gaten, mens den motsatte får ulike tall (oddetall). Systemet tar enten utgangspunkt i sentrum, med stigende numre mot utkanten uavhengig av himmelretninger – eller man starter nummereringen i forhold til nord-syd, øst-vest. Dersom veien eller gaten skifter navn underveis, starter en nummereringen på nytt. (Dette har blant annet ført til at Bergen har nummer 1 som eneste hus til gateadressen Bryggesporen, som like gjerne kunne vært benevnt som Kong Oscarsgate 1, etter mange omkalfatringer i tidens løp.)
I USA og Canada er det vanlig med partall og oddetall fordelt på hver side av gata. Ikke sjelden angir nummeret avstanden til et utgangspunkt, for eksempel den ene enden av veien. Da blir ikke alle numre tatt i bruk. På særlig lange veier er det vanlig med tre- og firesifrede numre.